Document ID: 32008D0557

KOMISSION PÄÄTÖS,
tehty 27 päivänä kesäkuuta 2008,
yhteisön osallistumisesta Puolassa vuonna 2007 toteutettujen lintuinfluenssan torjuntaa koskevien hätätoimenpiteiden rahoitukseen
(tiedoksiannettu numerolla K(2008) 3047)
(Ainoastaan puolankielinen teksti on todistusvoimainen)
(2008/557/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 artiklan 3 kohdan ja 3 a artiklan 1 kohdan,
sekä katsoo seuraavaa:
(1)
Päätöksessä 90/424/ETY säädetään menettelyistä, joita käytetään myönnettäessä yhteisön rahoitusta yksittäisiin eläinlääkinnällisiin toimiin, myös hätätoimenpiteisiin. Kyseisen päätöksen 3 a artiklan mukaisesti jäsenvaltiot voivat saada yhteisön rahoitusta lintuinfluenssan hävittämiseksi toteutetuista toimenpiteistä aiheutuneiden tiettyjen kustannusten kattamiseksi.
(2)
Päätöksen 90/424/ETY 3 a artiklan 3 kohdassa säädetään säännöistä, jotka koskevat jäsenvaltioille aiheutuvien kulujen prosenttiosuutta, jonka yhteisön rahoitusosuus voi kattaa.
(3)
Puolassa esiintyi vuonna 2007 lintuinfluenssan taudinpurkauksia. Taudin puhkeaminen aiheuttaa vakavan vaaran yhteisön kotieläinkannalle. Puola toteutti päätöksen 90/424/ETY 3 a artiklan 2 kohdassa tarkoitetut toimenpiteet kyseisten taudinpurkausten torjumiseksi.
(4)
Puola on täyttänyt kaikilta osin päätöksen 90/424/ETY 3 artiklan 3 kohdassa ja 3 a artiklan 2 kohdassa sekä komission asetuksen (EY) N:o 349/2005 (2) 6 artiklassa säädetyt tekniset ja hallinnolliset velvoitteet.
(5)
Puola toimitti komissiolle tiedot aiheutuneista kustannuksista 4 päivänä helmikuuta 2008 ja 13 päivänä maaliskuuta 2008 ja on tämän jälkeen edelleen toimittanut kaikki tarvittavat maksettavia korvauksia ja toimintamenoja koskevat tiedot.
(6)
Asetuksen (EY) N:o 349/2005 soveltamisalaan ei enää kuulu lintuinfluenssa sen jälkeen, kun päätöstä 90/424/ETY muutettiin neuvoston päätöksellä 2006/53/EY (3). Sen vuoksi tässä päätöksessä on säädettävä erikseen, että yhteisön rahoituksen myöntäminen Puolalle edellyttää, että tiettyjä kyseisessä asetuksessa vahvistettuja sääntöjä noudatetaan.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisön Puolalle myöntämä rahoitusosuus
1. Puolalle voidaan myöntää yhteisön rahoitusta kustannuksiin, jotka aiheutuivat kyseiselle jäsenvaltiolle päätöksen 90/424/ETY 3 a artiklan 2 kohdassa tarkoitetuista lintuinfluenssan torjumiseksi vuonna 2007 toteutetuista toimenpiteistä.
2. Tässä päätöksessä sovelletaan soveltuvin osin asetuksen (EY) N:o 349/2005 2-5 artiklaa, 7 artiklaa, 8 artiklaa ja 9 artiklan 2, 3 ja 4 kohtaa sekä 10 artiklaa.
2 artikla
Maksujärjestelyt
Maksetaan osana 1 artiklassa säädettyä yhteisön rahoitustukea 845 000,00 euron suuruinen ensimmäinen erä.
3 artikla
Osoitus
Tämä päätös on osoitettu Puolan tasavallalle.
Tehty Brysselissä 27 päivänä kesäkuuta 2008.

Labels: 19
5
20
0
6
18
15